केएल राहुल और ऋषभ पंत ने गंवा दिया 'आखिरी मौका'  
आखिरी अनऑफिशिल मुकाबले में भारत ए की हार
सिर्फ 1 विकेट से जीती इंग्लैंड लॉयन्स
भारत ए का सीरीज पर 4-1 से कब्जा
बेन डकेट (70) के नाबाद अर्धशतक के दम पर इंग्लैंड लॉयंस ने वीरवार को खेले गए आखिरी अनाधिकारिक वनडे (5th unofficial ODI, England Lions tour of India) मैच में इंडिया-ए (India A) को एक विकेट से हरा दिया. ग्रीनफील्ड इंटरनेशनल स्टेडियम में खेले गए इस मैच में भले ही इंग्लैंड लॉयंस ने जीत हासिल की हो, लेकिन पांच मैचों की इस सीरीज को इंडिया-ए ने 4-1 से अपने नाम कर लिया. इंडिया-ए ने टॉस जीतकर पहले बल्लेबाजी करते हुए अपनी पारी में 120 रनों का स्कोर बनाया. टीम की पारी की शुरुआत बेहद खराब हुई. भारत के स्टार बल्लेबाज ऋषभ पंत (Rishabh Pant) और लोकेश राहुल (KL Rahul) के पास एक और बेहतरीन पारी खेलकर प्रभावित करने का अच्छा मौका था, लेकिन इन दोनों ही बल्लेबाजों ने यह मौका गंवा दिया. 
#DC all-rounder @akshar2026 chipped in with a crucial 23 in a low-scoring game, before returning figures of 2/22, as India ‘A' lost a close encounter against England Lions by 1 wicket!#ThisIsNewDelhi#DelhiCapitals
सिर्फ 50 रन बनने तक ही मेजबान टीम ने लोकेश राहुल (0), हिम्मत सिंह (3), कप्तान अंकित बावने (0), ऋषभ पंत (7) और इस पारी में सबसे अधिक रन बनाने वाले सिद्धेश लाड (36) के रूप में अपने पांच विकेट गंवा दिए थे. इसके बाद, भी इंडिया-ए के विकटों का गिरना जारी रहा. इस बीच दीपक हुड्डा (23) और दीपक चहर (21) ने टीम की पारी को संभालने की कोशिश की लेकिन उन्हें सफलता हासिल नहीं हुई और मेजबान टीम की पारी 120 रनों पर समाप्त हो गई. 
इस पारी में इंग्लैंड लॉयंस के लिए जैमी ओवर्टन ने सबसे अधिक तीन विकेट लिए. इसके अलावा, टॉम बेली को दो सफलताएं मिलीं. लेविस ग्रेगोरी, मैथ्यू कार्टर और स्टीवन मुलानी एक-एक विकेट लेने में सफल रहे. इंडिया-ए की ओर से मिले 121 रनों के लक्ष्य को हासिल करने उतरी इंग्लैंड लॉयंस के लिए भी पारी की शुरुआत अच्छी नहीं रही लेकिन बेन की नाबाद अर्धशतकीय पारी से उसने इस स्कोर को हासिल कर लिया. बेन के अलावा इंग्लैंड लॉयंस का कोई भी अन्य बल्लेबाज 10 से अधिक रन नहीं बना सका. 
इस पारी में इंडिया-ए के लिए दीपक और राहुल चहर ने तीन-तीन विकेट लिए, वहीं अक्षर पटेल को दो विकेट मिले. शार्दुल ठाकुर को एक सफलता हाथ लगी.